CELEX: 32019R0922
Language: et
Date: 2019-06-03 00:00:00
Title: Komisjoni rakendusmäärus (EL) 2019/922, 3. juuni 2019, teatavate kaupade klassifitseerimise kohta kombineeritud nomenklatuuris

6.6.2019   
               
               
                  ET
               
               
                  Euroopa Liidu Teataja
               
               
                  L 148/4
               
            
         KOMISJONI RAKENDUSMÄÄRUS (EL) 2019/922,
         3. juuni 2019,
         teatavate kaupade klassifitseerimise kohta kombineeritud nomenklatuuris
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 9. oktoobri 2013. aasta määrust (EL) nr 952/2013, millega kehtestatakse liidu tolliseadustik, (1) eriti selle artikli 57 lõiget 4 ja artikli 58 lõiget 2,
         ning arvestades järgmist:
         
                     (1)
                  
                  
                     Nõukogu määrusele (EMÜ) nr 2658/87 (2) lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
                  
               
                     (2)
                  
                  
                     Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
                  
               
                     (3)
                  
                  
                     Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
                  
               
                     (4)
                  
                  
                     On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib siduva tariifiinformatsiooni valdaja määruse (EL) nr 952/2013 artikli 34 lõike 9 kohaselt tugineda veel teatava perioodi vältel. Kõnealuseks ajavahemikuks tuleks kehtestada kolm kuud.
                  
               
                     (5)
                  
                  
                     Käesoleva määrusega ette nähtud meetmed on kooskõlas tolliseadustiku komitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
         
         
            Artikkel 2
            Siduvale tariifiinformatsioonile, mis ei ole kooskõlas käesoleva määrusega, võib määruse (EL) nr 952/2013 artikli 34 lõike 9 kohaselt tugineda veel kolm kuud pärast käesoleva määruse jõustumist.
         
         
            Artikkel 3
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 3. juuni 2019
            
               
                  Komisjoni nimel
               
               
                  presidendi eest
               
               
                  maksunduse ja tolliliidu peadirektoraadi
               
               
                  peadirektor
               
               Stephen QUEST
            
         
         
            (1)  ELT L 269, 10.10.2013, lk 1.
         
            (2)  Nõukogu 23. juuli 1987. aasta määrus (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, 7.9.1987, lk 1).
      
      
         
            LISA
            
                        Kauba kirjeldus
                     
                     
                        Klassifikatsioon
                        (CN-kood)
                     
                     
                        Põhjendused
                     
                  
                        (1)
                     
                     
                        (2)
                     
                     
                        (3)
                     
                  
                        Väikestest beežidest graanulitest koosnev valgeid osakesi sisaldav toode, mis esitatakse tollile lahtise kaubana.
                        Toote koostises on:
                        
                                    —
                                 
                                 
                                    metioniin,
                                 
                              
                                    —
                                 
                                 
                                    tsüstiin,
                                 
                              
                                    —
                                 
                                 
                                    kaltsiumpantotenaat,
                                 
                              
                                    —
                                 
                                 
                                    tiamiinhüdrokloriid,
                                 
                              
                                    —
                                 
                                 
                                    püridoksiinhüdrokloriid,
                                 
                              
                                    —
                                 
                                 
                                    paraaminobensoehape,
                                 
                              
                                    —
                                 
                                 
                                    hirsi (Panicum miliaceum) ekstrakt,
                                 
                              
                                    —
                                 
                                 
                                    nisuiduekstrakt,
                                 
                              
                                    —
                                 
                                 
                                    meditsiiniline pärm,
                                 
                              
                                    —
                                 
                                 
                                    raud,
                                 
                              
                                    —
                                 
                                 
                                    tsink,
                                 
                              
                                    —
                                 
                                 
                                    vask (kompleksühendina)
                                 
                              ja abiained.
                        Edasises tootmisprotsessis toode homogeniseeritakse kapslitesse panemiseks.
                        Toode esitatakse tollile juuste väljalangemist pidurdava ja juuksekasvu soodustava toidulisandina. Samuti esitatakse seda kuiva ja ketendava naha, sügeluse ja seborröa puhul soodsalt mõjuvana ning küüsi tugevdavana.
                     
                     
                        2106 90 92 
                     
                     
                        Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 2106 , 2106 90  ja 2106 90 92  sõnastusega.
                        Toode on pakendamata valmistis, mis sisaldab peamiselt toitaineid (valke, olulisi vitamiine ja mineraalaineid), mida on vaja tervete juuste ja küünte kasvu stimuleerimiseks. Seega ei või toodet klassifitseerida rubriiki 3003  (vt ka HSi selgitavad märkused, rubriik 3003 , kolmas ja kuues lõik).
                        Järelikult on toode mujal nimetamata toiduvalmistis (vt ka HSi selgitavad märkused, rubriik 2106 , teine lõik, punkt 16).
                        Seega tuleb toode klassifitseerida CN-koodi 2106 90 92  alla kui mujal nimetamata toiduvalmistis.